**FOSILI IN FOSILIZACIJA**

**VODILO ZA UČITELJA**

**Dan dejavnosti:** Naravoslovni dan

**Razred:** 6. razred

**Predmet:** Naravoslovje

**Dolžina:** 5 pedagoških ur

**Učni cilji**

Učenec:

* uporablja osnovno strokovno izrazoslovje pri opisovanju predmetov, pojavov, procesov in zakonitosti,
* pridobiva, obdeluje in vrednoti podatke iz različnih virov,
* uporablja informacijsko komunikacijsko tehnologijo (IKT) za zbiranje, shranjevanje, iskanje in predstavljanje informacij.

**Oblike dela:** individualna

**Metode dela**: metoda dela z IKT, metoda raziskovanja, metoda dela s tekstom

**Medpredmetno povezovanje:** Geografija, Likovna umetnost, Slovenščina, Šport

**Pripomočki in potrebni material za delo:**

* manjša skleda
* skodelica za kavo
* lupina školjke, polžja hišica, drevesni list
* 1 skodelica moke
* 1/2 skodelice soli
* 1/2 skodelice vode
* 1 pest zemlje

**Viri in literatura:**

* <https://www.youtube.com/watch?v=3rkGu0BItKM>
* Vir: Didaktični pripomoček za prijatelje Geoparka Karavanke
* [www.geopark-karawanken.at](http://www.geopark-karawanken.at)
* Zrsvn-varstvonarave.si

**Avtorstvo:** Janja Gril, prof. geo. in zg, CŠOD OE Peca

1. **NALOGA: ANIMIRANI FILM: KAJ JE FOSIL?**

Učenec si pogleda animirani film in odgovori na vprašanja.

Odgovori na vprašanja:


* Kaj so fosili? Fosili so okameneli ostanki nekoč živečih rastlin in živali. Lahko so tudi njihovi sledovi.
* Katere načine fosilizacije si videl v animiranem filmu? V animiranem filmu so prikazane naslednje vrste fosilizacije: žival ujeta v ledu, žival ujeta v fosilno smolo (jantar), okameneli ostanki rastlin in živali.
* Ali poznaš še kakšen primer fosilizacije, ki ni prikazan v animiranem filmu? Ostale oblike fosilizacije: karbonizacija – pooglenitev, mumifikacija – izsušitev, inkrustacija - prekrivanje.
* Kako se imenujejo znanstveniki, ki proučujejo fosile? Fosile proučujejo paleontologi.

1. **NALOGA: STRIP O FOSILIZACIJI**

Učenec nariše strip o fosilizaciji s 4-6 sličicami. Vrsto fosilizacije izbere sam.

Nalogo fotografira in pošlje učitelju.

1. **NALOGA: ZGODBA O FOSILU**



Vir: Didaktični pripomoček za prijatelje Geoparka Karavanke

1. Polž je pred milijoni let živel v morju.
2. Polž je poginil in potonil na dno.
3. Polža je prekril sediment, njegovi mehki deli so razpadli.
4. Pesek in mulj sta se strdila v kamnino, včasih se je polževa hišica raztopila.
5. Prostor hišice so zapolnili minerali in nastalo je kameno jedro v obliki polževe hišice.
6. Ko kamnino razbijemo sta fosilna ostanka kameno jedro, ki ponazarja lupino in odtis fosila.
7. **NALOGA: SPREHOD (ŠPORTNA VADBA) IN NABIRANJE MATERIALA ZA NASLEDNJO NALOGO**

Učenec kot del pouka vadbe za predmet šport opravi sprehod in obenem nabere material, ki ga potrebuje za naslednjo nalogo (pest zemlje, prazno polžjo hišico, drevesni list).

1. **NALOGA: ODTIS FOSILA**

Učenec po priloženih navodilih izdela 2 odtisa fosila, ju fotografira in pošlje učitelju.

1. **NALOGA: FOSILI V TVOJEM DOMAČEM KRAJU**

Učenec na spletu poišče naravne znamenitosti svojega domačega kraja. Če je med njimi nahajališče fosilov jih poimenuje in svojo družino povabi na poučni sprehod.

1. **NALOGA: UPORABA BESEDNE FRAZE**

Uporaba besedne fraze: Ti si fosil.

Ta fraza se uporablja v smislu, da je nekdo za svojim časom torej zastarel, predpotopen, starodaven.

Več možnosti, da nam nekdo poda takšno izjavo, imamo seveda v starejšem življenjskem obdobju, ampak ne zaradi starosti, ampak starostniki ponavadi vsaj kar se tiče tehnologije, ne dohajajo mladih.